"நீ, நீதானா என்று பார்த்தேன்!" "நான், நான் இல்லாவிட்டால் வேறு யாராயிருப்பேன்?" "போன தடவை நீ வந்திருந்த போது பெரிய மீசை வைத்திருந்தாயே!" "நல்ல கேள்வி கேட்கிறாய்! என்னைப் போல் சுவர் ஏறி குதித்து வருகிறவன் அடிக்கடி வேஷத்தை மாற்றிக் கொள்ளாவிட்டால் எப்படி?" "முன்னைக்கு இப்போது இளமையாய்த் தோன்றுகிறாயே?" "உற்சாகம் இருக்கும்போது இளமைதானே வருகிறது!" "அப்படி உனக்கு என்ன உற்சாகம் வந்தது?" "உங்கள் மகாராணியின் தயவு இருக்கும்போது உற்சாகத்துக்கு என்ன குறைவு?"